*Projekts*

LATVIJAS REPUBLIKAS MINISTRU KABINETS

2011. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Personas datu aizsardzības pārkāpumu izmeklēšanas un novēršanas iekšējās kārtības obligātās prasības**

Izdoti saskaņā ar

Elektronisko sakaru likuma 68.1 panta otro daļu

1. Noteikumi nosaka obligātās prasības, kas elektronisko sakaru komersantam jāievēro, izstrādājot personas datu aizsardzības pārkāpumu izmeklēšanas un novēršanas iekšējo kārtību.

2. Elektronisko sakaru komersants nosaka personu vai struktūrvienību, kura ir atbildīga par personas datu aizsardzības pārkāpumu novēršanu un izmeklēšanu, un nodrošina ne retāk kā reizi gadā atbildīgo personu apmācību personas datu aizsardzības un informācijas tehnoloģiju drošības jomā.

3. Elektronisko sakaru komersants izstrādā personas datu aizsardzības pārkāpumu izmeklēšanas un novēršanas iekšējo kārtību, kurā ietver:

3.1. personas datu apstrādes risku analīzi;

3.2. pasākumus, kas veicami pēc personas datu aizsardzības pārkāpuma konstatēšanas;

3.3. personas datu aizsardzības pārkāpuma izmeklēšanas un novēršanas procedūru aprakstu.

4. Personas datu apstrādes risku analīze ietver:

4.1. personas datu apstrādes apdraudējumu uzskaitījumu, to īstenošanās varbūtības novērtējumu un tuvošanās pazīmju uzskaitījumu;

4.2. personas datu apstrādes risku novērtējumu;

4.3. personas datu apstrādes riska mazināšanas pasākumu un tajos izmantojamo līdzekļu uzskaitījumu, to izpildes termiņus un par izpildi atbildīgās personas;

4.4. ietekmes uz elektronisko sakaru komersantu un datu subjektu, tai skaitā abonentu, lietotāju, novērtējumu, ja notiek personas datu aizsardzības pārkāpums;

4.5. personas datu apstrādes riska mazināšanai veikto pasākumu lietderības novērtējumu.

5. Elektronisko sakaru komersantam ir pienākums pirms plānoto izmaiņu datu apstrādē veikšanas analizēt personas datu apstrādes riskus.

Ministru prezidents V.Dombrovskis

Tieslietu ministrs A.Štokenbergs

Tieslietu ministrs A.Štokenbergs

26.07.2011. 9:30

247

M.Indāns

67223131, martins.indans@dvi.gov.lv